Čo zistíme v kalendári?Že slniečko viacej žiari,

sniežik sa aj v hore topí, nezostanú po ňom stopy.

Tešíme sa všetci z jari. Snežienkam sa v tráve darí,

natrháme z nich aj mame, do vázičky jej ich dáme.

Malé, biele snežienky privolali jar:

,,Poď, slniečko, na obzor, pohlaď našu tvár.“

Pohladilo slniečko prvé jarné kvietky,

zazvonili hlavičkami, vonku sú už všetky.

Lastovičky prileteli**,** včielky pekne bzučia,

potok nám spieva o jari, všetky stromy pučia.

Trávička je zelená, slnko stále hreje,

o jari si spievame, veď nič krajšie nie je.

Jar

Zo vzdialených svetov pani zlietla  
plná tepla, plná svetla.  
Na lúčiny, briežky, stráne  
sype kvietky maľované.

Zasmiali sa sedmokrásky,  
zazvonili vtáčkov hlásky,  
zabzučali včielky v tráve:  
“Jar k nám prišla v plnej sláve!”

Jar

Najradšej mám na jari,

keď rozkvitnú púpavy.

Zelená je trávička

a tú papá kravička.

 Zasadila som si zrnko,

vyrastie mi z toho“ slnko“.

Slnko ako slnečnica, opáli nám všetkým líca.